Werner Knab

Werner Knab (født 18. desember 1908, død 15. februar 1945) var en tysk SS-offiser og diplomat. Han var stasjonert i Norge før og under andre verdenskrig, hvor han var Gestapo-sjef i krigens første år. Han var senere stasjonert i Frankrike.

Han ble medlem av NSDAP i 1933 og av SS i 1934.

Knab kom til Norge høsten 1939, offisielt som «kulturattaché», men i praksis politiattaché. Under det tyske angrepet den 9. april 1940 hjalp han Vidkun Quisling i å bløffe seg på lufta da han begikk statskupp. 

Fra krigsutbruddet til høsten 1942 var Knab Gestapo-sjef i Norge med SS-Sturmbannführers grad, og han var blant annet aktiv i arrestasjonene og unntakstilstanden i forbindelsene med melkestreiken. Det var også Kneip som annonserte avsettelsen av Didrik Arup Seip som universitetets rektor i 1941.

Han returnert til Tyskland i 1943 hvor han steg til graden Obersturmbannführer. Han ble samme år tilsatt som leder for SD i Lyon i det tyskokkuperte Frankrike. På slutten av krigen beordret han massakre på sivile og motstandsfolk i Frankrike. Etter frigjøringen av Frankrike vendte han tilbake til Tyskland og RSHA. Han ble tildelt Jernkorset av første klasse den 13. januar 1945. En måned senere ble han drept i et flyangrep mens han kjørte bil på Autobahn.

 Referanser 
«Knab, Werner  » i Norsk Krigsleksikon 1940-1945/NorgesLexi. Besøkt 31. mai 2013

Kategori:SS-offiserer
Kategori:SD-personell
Kategori:Gestapo-personell
Kategori:Tyske jurister
Kategori:Tyskere fra andre verdenskrig
Kategori:Personer tilknyttet det tredje rike
Kategori:SS-personell i det tyskokkuperte Norge
Kategori:Frankrikes historie
Kategori:Medlemmer av NSDAP (innmeldt 1933–1945)
Kategori:Tysk militærpersonell drept i andre verdenskrig
Kategori:RSHA-personell
Kategori:Mottakere av Jernkorset (1939)